Id-Deċiżjoni tal-Kummissjoni
tad-9 ta’ April 2002
li temenda d-Deċiżjonijiet 93/24/KEE, 93/244/KEE u 2001/618/KE rigward il-lista ta’ l-Istati Membri u r-reġjuni ħielsa mill-marda ta’ Aujeszky u tar-reġjuni fejn jinsabu fil-post programmi approvati għall-eradikazzjoni tal-marda ta’ Aujeszky
(innotifikata fid-dokument bin-numru K(2002) 1326)
(Test b’rilevanza għaż-ŻEE)
(2002/270/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa ta’ l-annimali li jaffettwaw il-kummerċ intra-Komunitarju fil-bhejjem tal-fart u l-ħnieżer [1], kif l-aħħar emendata bid-Direttiva 2001/298/KE [2], u b’mod partikolari l-Artrikolu 10(2) tagħha,
Billi:
(1) Il-garanziji addizzjonali fil-kummrċ intra-Komunitarju tal-ħnieżer li għandhom x’jaqsmu mal-marda ta’ Aujeszky, u l-listi tat-territorji fl-Istati Membri li huma ħielsa minn din il-marda u fejn jinabu fil-post programmi approvati ta’ kontroll, huma stabbiliti fid-Deċiżjoni tal-Kummissjoni 93/24/KEE [3], kif l-aħħar emendata bid-Deċiżjoni 2001/746/KE [4] u d-Deċiżjoni tal-Kummissjoni 93/244/KEE [5] kif l-aħħar emendata bid-Deċiżjoni 2001/905/KE [6]. Mill-1 ta’ Lulju 2002 id-Deċiżjonijiet 93/24/KEE u 93244/KEE iridu jitħassru u jiġu mibdula bid-Deċiżjoni tal-Kummissjoni 2001/618/KE [7].
(2) Programm għall-eradikazzjoni tal-marda ta’ Aujeszky kien implimentat fil-Bavarja, fil-Ġermanja, li kien approvat bid-Deċiżjoni tal-Kummissjoni 95210/KEE [8].
(3) Il-Ġermanja tikkunsidra illi l-Bavarja issa hija ħielsa mill-marda ta’ Aujeszky, u ssottomettiet dokumentazzjoni ta’ appoġġ lill-Kummissjoni kif meħtieġ fl-Artikolu 10 tad-Direttiva tal-Kunsill 64/432/KEE.
(4) Il-programm huwa meqjus li rnexxa li jeqred din il-marda mill-Bavarja.
(5) Id-Deċiżjonijiet tal-Kummissjoni 93/24/KE, 93/244/KE u 2001/618/KE għandhom għalhekk jiġu emendati kif jixraq.
(6) Il-miżuri provvduti f’din id-Deċiżjoni huma skond l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
L-Anness mar-Regolament (KEE) Nru 93/24 huwa mibdul bit-test fl-Anness A ma’ din id-Deċiżjoni.
L-Artikolu 2
L-Anness mar-Regolament (KEE) Nru 93/244 huwa mibdul bit-test fl-Anness B ma’ din id-Deċiżjoni.
L-Artikolu 3
L-Annessi I u II mad-Deċiżjoni 2001/618/KE huma mibdula bit-test fl-Annessi A u Ċ ma’ din id-Deċiżjoni.
L-Artikolu 4
Din id-Deċiżjoni għandha tibda tapplika mill-1 ta’ April 2002.
L-Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fid-9 ta’ April 2002.